gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3554, del 05-08-1999 (1999/7126)

RESOLUCIÓ de 29 de juny de 1999 de la Universitat Politècnica de València, per la qual nomena la senyora Ana Llopis Reyna, catedràtica d'universitat de l'àrea de coneixement de Física Aplicada, adscrita al Departament de Física Aplicada.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7126


Organisme emissor
:   Universitat Politècnica de València

Tipus de document
:   Resolució

RESOLUCIÓ de 29 de juny de 1999 de la Universitat Politècnica de València, per la qual nomena la senyora Ana Llopis Reyna, catedràtica d'universitat de l'àrea de coneixement de Física Aplicada, adscrita al Departament de Física Aplicada. [1999/M7126]
  
D'acord amb la proposta elevada per la Comissió de Reclamacions de la Universitat Politècnica de València, de data 1 de juny de 1999, per la qual es desestimen les reclamacions presentades pel senyor Bernabé Marí Soucase i pel senyor José Esteban Capilla Romà, a la plaça de catedràtic d'universitat de l'àrea de coneixement de Física Aplicada, plaça número 3/1998, (codi 2023), convocada per la Resolució de 4 de febrer de 1998 d'aquesta universitat, (BOE de 5 de març de 1998), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar la senyora Ana Llopis Reyna, amb document nacional d'identitat número 26312671, catedràtica d'universitat de l'àrea de coneixement de Física Aplicada, adscrita al Departament de Física Aplicada, amb efectes retroactius i econòmics des del dia 21 de gener de 1999.
  
València, 29 de juny de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3485, del 30-04-1999 (1999/2865)

Oferta d'Ocupació Pública per a l'exercici de 1999.
---------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2865


Data del document
:   05-03-1999

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * policia
    * enginyer
    * professió de la informació
    * administració local
    * professió administrativa
    * concurs administratiu
    * oferta d'ocupació
    * professió de la informàtica

Oferta d'Ocupació Pública per a l'exercici de 1999. [1999/X2865]
  
El Ple de l'Ajuntament, en la sessió ordinària duta a terme el dia 25 de febrer de 1999, en compliment de la legislació vigent i de conformitat amb la plantilla aprovada pel Ple de l'Ajuntament, en la sessió extraordinària del dia 23 de desembre de 1998, acordà d'aprovar l'Oferta d'Ocupació Pública per a 1999, la qual està constituïda per les places següents:
  
I. Personal plantilla funcionaris
  
Grup A
  
1 TAG.
  
1 tècnic informàtic
  
1 enginyer agrònom
  
1 inspector de Policia Local.
  
1 oficial de Policia Local.
  
Grup B
  
2 suboficials de la Policia Local.
  
1 tècnic de Prevenció i Riscs Laborals.
  
Grup C
  
3 administratius.
  
1 mestre en cap de Taller Mecànic.
  
Grup D
  
15 auxiliars administratius.
  
4 caporals de la Policia Local.
  
5 policies locals.
  
2 bombers.
  
7 vigilants.
  
3 oficials pintors.
  
2 oficials fusters.
  
2 oficials lampistes.
  
2 oficials manyans.
  
4 oficials obrers de vila.
  
Grup E
  
8 operaris serveis múltiples.
  
3 operaris-peons (serveis múltiples).
  
1 zelador de l'Ermitori del Lledó.
  
II. Personal plantilla laboral fixa
  
Grup A
  
1 director Banda de Música.
  
Grup D
  
1 auxiliar de Biblioteca, a temps parcial.
  
Grup E
  
1 guarda de parcs.
  
En cada convocatòria, es determinarà, si escau, el nombre de places que podran proveir-se pel sistema de promoció interna, d'acord amb la legislació vigent.
  
El nombre de places a convocar vindrà establit per aquesta oferta d'Ocupació Pública, a més d'aquelles vacants que es produïsquen, fins el moment de la convocatòria.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 3468, del 07-04-1999 (1999/2354)

Recurs contenciós administratiu número 02/0001562/1998.
-------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2354


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0001562/1998. [1999/M2354]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Carmen María Solís Martí ha interposat un recurs contenciós administratiu, amb el número 02/0001562/1998 contra el Decret 27/1998 del Govern Valencià, l'Ordre de 3 d'abril de 1998 de la Conselleria de Cultura, Educació i Ciència i la Resolució de 14 d'abril de 1998 de la Direcció Territorial de València sobre l'admissió d'alumnat en CC. DD. no universitaris, calendari i procediment d'admissió.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3539, del 15-07-1999 (1999/5989)

Informació pública del Projecte de Reparcel·lació de l'Actuació Integrada Àrea 8 de Sòl Urbanitzable.
-----------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5989


Organisme emissor
:   Ajuntament de la Vall d'Uixó

Tipus de document
:   Anunci

Informació pública del Projecte de Reparcel·lació de l'Actuació Integrada Àrea 8 de Sòl Urbanitzable. [1999/X5989]
  
Acordat per Decret de l'Alcaldia número 1.255/1999, de 18 de juny, la submissió a informació pública del Projecte de Reparcel·lació de l'Actuació Integrada Àrea 8 de Sòl Urbanitzable, de conformitat amb allò que disposa l'article 69 de la Llei 6/1994, Reguladora de l'Activitat Urbanística, s'exposa al públic, en la Secció Primera de l'Ajuntament, amb l'expedient instruït a aquest efecte pel termini de vint dies, durant els quals podran ser examinats per les persones que es consideren afectades i formular-hi les al·legacions i les observacions escaients.
Diari Oficial de la Generalitat Valenciana


Sumari del DOGV 3631, del 23-11-1999 (1999/9502)

Informació pública del projecte d'obres ordinàries complementàries de renovació d'infraestructures de l'entorn al palau del marqués de Dosaigües i els carrers de Miñana i de la Redempció.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9502


Organisme emissor
:   Ajuntament de València

Tipus de document
:   Anunci

Informació pública del projecte d'obres ordinàries complementàries de renovació d'infraestructures de l'entorn al palau del marqués de Dosaigües i els carrers de Miñana i de la Redempció. [1999/F9502]
  
La Comissió de Govern, en la sessió ordinària del dia 8 d'octubre de 1999, va acordar:
  
Vista la moció del regidor delegat de l'Àrea d'Urbanisme, els informes del Servei d'Obres d'Infraestructura, de la Intervenció de Fons i del Servei de Contractació, s'acorda:
  
Primer
  
Aprovar el projecte d'obres ordinàries complementàries de renovació d'infraestructures de l'entorn al palau del marqués de Dosaigües i els carrers de Miñana i de la Redempció, i encarregar-ne l'execució a Dragados y Construcciones, SA, codi d'identificació fiscal N62962096, titular de la contracta global d'obres d'urbanització, per la quantitat de 49.952.765 pessetes, Impost sobre el Valor Afegit inclòs.
  
Segon
  
La despesa es pagarà amb càrrec a la partida GA350 4323 60735, ítems números 99/095130 i 88/095190, tot això segons la proposta 99/06543.
  
Tercer
  
Condicionar l'execució del projecte a allò que acorde la corporació sobre la imposició o no de contribucions especials.
  
Quart
  
Publicar aquest projecte en el Diari Oficial de la Generalitat Valenciana, de conformitat amb el que estableixen els articles 34, 53 i 59 de la Llei Reguladora de l'Activitat Urbanística de la Generalitat Valenciana.
  
Contra l'acte anteriorment transcrit, que és definitiu en la via administrativa, podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de València, dins del termini de dos mesos, comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime pertinent.
  
Cosa que es comunica als efectes oportuns.
Diari Oficial de la Generalitat Valenciana


Sumari del DOGV 3617, del 03-11-1999 (1999/8882)

RESOLUCIÓ de 30 de setembre de 1999, de la Universitat de València, per la qual nomena, en virtut de concurs, el senyor José Bonet Navarro professor titular d'universitat de l'àrea de coneixement de Dret Processal.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3617

Data del DOGV
:   03-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8882


Organisme emissor
:   Universitat de València

Tipus de document
:   Resolució

RESOLUCIÓ de 30 de setembre de 1999, de la Universitat de València, per la qual nomena, en virtut de concurs, el senyor José Bonet Navarro professor titular d'universitat de l'àrea de coneixement de Dret Processal. [1999/M8882]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 5 de febrer de 1998 (BOE de 28 de gener de 1999) per a la provisió de la plaça de professor titular d'universitat (concurs número 23/1999), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor José Bonet Navarro professor titular d'universitat de l'àrea de coneixement de Dret Processal, adscrita al Departament de Dret Administratiu i Processal.
  
València, 30 de setembre de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3533, del 07-07-1999 (1999/5740)

Recurs contenciós administratiu número 01/2398/1998.
----------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5740


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2398/1998. [1999/Q5740]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Jorge Clausell Fontane ha interposat un recurs contenciós administratiu, amb el número 01/2398/1998, contra la Resolució de data 10 de juny de 1998, de la Conselleria d'Obres Públiques, Urbanisme i Transports, referència R-249/1997, per la qual es resol el recurs formulat en l'expedient 12/lG/007/1992 (F-42/1996), sobre la sanció i l'ordre de fer obres de reparació a l'edifici situat al carrer de Ribelles Comins, número 61.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3560, del 13-08-1999 (1999/6798)

Informació pública del depòsit de l'acta de constitució i els estatuts de l'organització empresarial denominada Asociación Empresarial de la Comunidad Valenciana de Asistencia en Carretera.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6798


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'organització empresarial denominada Asociación Empresarial de la Comunidad Valenciana de Asistencia en Carretera. [1999/F6798]
  
En compliment del que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en l'esmentada normativa, es fa públic que han sigut depositats en esta oficina, adscrita a la Direcció General de Treball, l'acta de constitució i els estatuts de l'organització empresarial denominada Asociación Empresarial de la Comunidad Valenciana de Asistencia en Carretera, l'àmbit territorial de la qual se circumscriu a la Comunitat Valenciana; i el professional comprén les persones físiques o jurídiques que siguen admeses com a membres, complint les disposicions estatutàries, i les que pels seus excepcionals mèrits o per haver contribuït d'alguna forma a la promoció o l'ajuda de l'entitat es facen mereixedores de ser socis d'honor, i que voluntàriament hi sol·liciten l'afiliació. Firmen l'acta de constitució el senyor Diego Belmonte Morillo, el senyor José Manuel Ruiz Ramón i altres.
Diari Oficial de la Generalitat Valenciana


Sumari del DOGV 3611, del 25-10-1999 (1999/8835)

Rotlle d'apel·lació número 968/1998. Cèdula de notificació.
-----------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8835


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 968/1998. Cèdula de notificació. [1999/F8835]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 968/1998, que prové del judici de menor quantia número 276/1996, del Jutjat de Primera Instància de Catarroja número 1, s'ha acordat notificar als apel·lats incompareguts en la present alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
Secció Novena
  
Magistrats:
  
José Martínez Fernández
  
Carmen Escrig Orenga
  
Antonia Gaitón Redondo
  
València, 10 de juliol de 1999
  
La Secció Novena de l'Audiència Provincial de València, sent-ne ponent la magistrada M.ª Carmen Escrig Orenga, ha vist el present rotlle d'apel·lació número 968/1998, que prové de les actuacions de judici de menor quantia promogudes davant del Jutjat de Primera Instància número 1, dels de Catarroja, amb el número 276/1996, entre les parts; d'una, com a demandat apel·lant, el senyor Franco López Martí, representat pel procurador dels tribunals Francisco Javier Baixauli Martínez, com a demandant apel·lat, el Banco Bilbao Vizcaya, SA, representat per la procuradora dels tribunals M.ª Rosa Úbeda Solana, com a demandat apel·lat, la senyora María Cebrián Gómez i Loce, SA, incompareguts en aquesta alçada i en virtut del recurs d'apel·lació interposat per la demandat apel·lant.
  
Decisió
  
Desestimem el recurs d'apel·lació interposat per la representació del senyor Franco López Martí contra la sentència de data 6 de febrer de 1998, dictada en les actuacions número 276/1996 del Jutjat de Primera Instància número 1 de Catarroja, la qual confirmem, i condemnem la part apel·lant al pagament de les costes causades en aquesta alçada».
  
I perquè el que s'ha acordat es complisca i valga de notificació als apel·lats incompareguts en aquesta alçada, Loce, SA, i María Cebrián Gómez, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, el lliure i expedisc.
Diari Oficial de la Generalitat Valenciana


Sumari del DOGV 3639, del 03-12-1999 (1999/10973)

Informació pública del projecte d'expropiació i de delimitació dels terrenys afectats per l'adequació i ampliació de l'actual centre escolar.
---------------------------------------------------------------------------------------------------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10116


Organisme emissor
:   Ajuntament de Cabanes

Tipus de document
:   Anunci

Informació pública del projecte d'expropiació i de delimitació dels terrenys afectats per l'adequació i ampliació de l'actual centre escolar. [1999/M10194]
  
L'Ajuntament en Ple, en sessió extraordinària celebrada el dia 9 de novembre de 1999, va aprovar inicialment, per unanimitat dels membres de l'Ajuntament en Ple assistents a la dita sessió, i que constitueixen la majoria absoluta de la corporació, el projecte d'expropiació i de delimitació dels terrenys afectats per l'adequació i ampliació de l'actual centre escolar, que comprendrà tres unitats d'Educació Infantil, sis unitats d'Educació Primària, quatre unitats de Secundària Obligatòria, menjador i habitatge.
  
Per tot això, i en haver-se elegit el procediment de taxació conjunta i de conformitat amb el que estableix l'article 219 del Reial Decret Legislatiu 1/1992, pel qual s'aprova el Text Refós de la Llei sobre el Sòl i Ordenació Urbana, Llei 6/1998, sobre el Règim del Sòl i Valoracions, article 17 de la Llei d'Expropiació Forçosa i 18 del seu Reglament, s'obri un període d'exposició pública de l'esmentat projecte amb els documents a què fan referència els esmentats articles, perquè, durant el termini d'un mes, els qui puguen resultar interessats, així com els que figuren com a propietaris en l'expedient i que s'indiquen en l'annex adjunt, formulen les observacions i reclamacions que estimen convenients, en particular en allò que concerneix a la titularitat o valoració dels seus respectius drets, així com qualsevol altra qüestió que estimen oportuna.
  
Relació de béns i drets afectats
  
Finca Superfície
  
1 Consolación Guía Llorenes 5.144,72 m2
  
2 Javier Beltrán García 1.382,71 m2
Diari Oficial de la Generalitat Valenciana


Sumari del DOGV 3417, del 21-01-1999 (1999/168)

Concurs número 98/2/SE/035/01. Prestació del servei de conservació i manteniment de l'enllumenat públic.
--------------------------------------------------------------------------------------------------------

### Dades del document

Número de DOGV
:   3417

Data del DOGV
:   21-01-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/168


Data del document
:   15-12-1998

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * contracte de serveis

Concurs número 98/2/SE/035/01. Prestació del servei de conservació i manteniment de l'enllumenat públic. [1999/M168]
  
Aprovat per acord del Ple de l'Ajuntament amb data 4 de desembre e 1998 el plec de condicions jurídiques i economicoadministratives que ha de regir la contractació, per procediment obert concurs, de conservació i manteniment de l'enllumenat públic, s'exposa al públic durant huit dies, comptadors des de l'endemà de la seua publicació perquè es puguen atendre les reclamacions.
  
Simultàniament, i sense perjuí d'ajornar el temps necessari el procediment d'adjudicació, cas que es formularen reclamacions contra el plec, s'anuncia a través del present edicte, l'obertura del procediment d'adjudicació en la forma que tot seguit es relaciona:
  
1. Entitat que adjudica
  
Ajuntament de Mislata. Plaça de la Constitució número 8, 46391 Mislata. Telèfon: 90 647 50 33. Fax: 96 370 38 06.
  
Número d'expedient: 98/2/SE/035/1.
  
2. Objecte del contracte
  
Prestació del servei de conservació i manteniment de l'enllumenat públic.
  
Termini d'execució: quatre anys, prorrogable per un altre any més, sense que la durada total del contracte, inclosa la pròrroga, puga excedir de cinc anys.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació: 9.965.192 pessetes/any, IVA inclòs.
  
5. Garanties
  
Provisional: 199.304 pessetes.
  
Definitiva: 4% del pressupost total o base de licitació.
  
6. Obtenció de documentació i informació:
  
Ajuntament de Mislata, Negociat de Contractació. Telèfon: 540 58 56 44.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de subhasta en el Diari Oficial de la Generalitat Valenciana i conclourà als 26 dies naturals següents al de la seua publicació, de 09.00 a 14.00 hores. Si l'últim dia és dissabte o festiu, el termini acabarà el dia hàbil posterior següent.
  
Documentació que integrarà les ofertes: la que apareix al plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. Cas que aquest dia fóra inhàbil es traslladaria a l'endemà a la mateixa hora.
  
9. Despeses d'anuncis
  
Per compte de l'adjudicatari.